HONOR OF KINGS KAIKEN KULKU
Pidä silmäsi kiinni.
Kaikki kääntyy vielä parempaan.
Elävä kaupunki teki minusta orvon.
Alati muuttuva. Aina liikkuva.
Kaupunki, jota hallitsee mahtava koneisto, Tiangong.
Kaupungin pitäisi huolehtia meistä ja suojella meitä...
Pysähdy!
Mutta jokin on vialla.
Kaupunkia hallitseva mekaaninen mieli pettää.
Hullu jumala, jolle kaikki on pelkkää peliä.
Se on linnoittautunut Tiangongin palatsiin.
Miten jumalalle kostetaan?
Ei, poika! Ei sinne. Ei ikinä.
Sinä!
Et kai aio mennä tuonne?
Aion.
Sitten olet hullu!
Päädyt samanlaiseksi kuin me.
Varaamme sinulle paikan!
Tulit haastamaan Tiangongin.
Niin.
Olet nuori.
Olen Chang'anin paras go-pelaaja.
Ja ylimielinenkin.
Hienoa.
Tule sisään. Meillä on peli pelattavana.
Tiangong tarkkailee ja hallitsee täältä kaupungin jokaista osaa.
Kaikkea, mitä on tapahtunut. Kaikkea, mitä tulee olemaan.
Voit kohdata Tiangongin missä tahansa valitsemassasi pelissä.
Tiedän säännöt.
Sitten tiedät, että kerron niistä.
Sinulla on vain yksi mahdollisuus, koska kaikkitietävä Tiangong vastaa -
suuren kaupunkimme liikkeistä,
ja sen hetket ajan virrassa ovat arvokkaita.
Jos kukistat Tiangongin,
saat sen voiman, kunnian ja taakan.
Tämän kaupungin kohtalon.
Mutta et voita.
Jokainen, joka on kohdannut Tiangongin, on palannut sekopäisenä.
Tiedän sen.
Tiedän myös, että otteenne lipsuu.
Kaupunki murenee.
Tiangong on aina tiennyt sen.
Kun sanon tietäväni kaiken, tarkoitan kaikkea.
Kaiken historiasta, jokaisen syyn ja seurauksen.
Domino-palikka kaataa seuraavan.
Jopa ihmiset voivat ymmärtää sen.
Mutta tässä on maailma, jonka Tiangong näkee.
Jokaisen faktan. Jokaisen hetken.
Yksi asia johtaa seuraavaan ja sitä seuraavaan,
ja siihen, mitä tapahtuu sen jälkeen.
Tiangongille menneen muistamisella ja tulevan kuvittelemisella -
ei ole eroa.
Tiedän jokaisen siirtosi kauan ennen kuin teet sen.
Selvä. Pelataan.
Jos olet ihmisiä etevämpi, miksi haluat näyttää meiltä?
Teidän vuoksenne.
Minulla ei ole kasvoja, jotka eivät olisi valeasu.
Miltä haluaisit minun näyttävän?
Voisit pelata itseäsi vastaan.
Tai jonkun sinua opettaneen go-mestarin kanssa,
jonka päihitit kauan sitten.
Tai itsesi lapsena.
Koko elämäsi on täällä.
Kaikki, mitä olet ollut -
ja tulet olemaan.
Tiedän, mistä alat,
ja mihin päätyt.
Valitse käsi.
Valitset mustan.
Minä saan valkoiset.
Aseta ensimmäinen kivi.
Miksi edes pelaat pelejä,
jos tiedät, miten kaikessa käy?
Tiedän vain, mitä tapahtuu, koska niin tapahtuu.
Hallitset siis kaikkea.
En hallitse mitään.
Mutta liikutat kaupunkia.
Kuten kuu liikuttaa vuorovesiä.
Syy ja seuraus. Siinä kaikki.
Kerrot, miksi olet täällä.
Älä käytä noita kasvoja.
Kuten haluat.
Tapoit vanhempani.
Et ole kuunnellut minua.
Katso.
Tiedän tämän päätöksen.
Lopeta.
Käskin lopettaa!
Tapahtui maanjäristys. Demonien hyökkäys.
Demonit piti palauttaa alamaailmaan.
Pelaa kivesi.
Pystyit toimimaan toisin.
Sinun ei tarvinnut tappaa vanhempiani!
Jos vuorovesi olisi hukuttanut vanhempasi,
yrittäisitkö kostaa Kuulle?
Kyllä.
Teet mieluummin Kuusta vihollisen kuin myönnät, että syy edeltää seurausta.
Et vieläkään usko minua.
Tässä.
Tämä peili heijastaa sekunnin tulevaisuuteen.
Mitään ei tapahdu sattumalta.
Voisin asettaa peilin kaksi minuuttia tulevaisuuteen.
Tai tunnin.
Haluatko nähdä, miten tämä päättyy?
Ja tulla hulluksi, kun yrität välttää väistämätöntä.
Tässä vaiheessa ihmiset alkavat seota.
Kun he kohtaavat todisteen siitä, etteivät ole hallinnassa.
Aivosi yrittävät vakuuttaa itselleen, että ne tekevät valintoja.
Että sinulla on vapaa tahto.
Että et ole vain yksi ratas,
joka pyörii monimutkaisessa, mutta täysin ennustettavassa koneistossa.
Ajattelet noin, koska olet kone.
Ja sinäkö et?
Jotkut koneet ovat metallia, toiset lihaa.
Chang'anin kaupunki on tehty molemmista.
Hetkinen. Mitä?
Onko tuo totta?
Miten et tiedä sitä?
Pelaamme Chang'anin liikkeiden hallinnasta.
Se tarkoittaa, että pelaamme Chang'anilla.
Teoillamme täällä on seurauksia.
Lopeta!
Tuolla on ihmisiä!
Tämä on toinen vaihe, missä ihmiset sekoavat.
Kun on jumissa kohtalossa, jota ei voi hallita,
mutta on silti vastuussa tuhansien hengistä.
Et voi olla täydellinen! Et voi tietää kaikkea!
Epäonnistut. Olet hajoamassa.
Kaupunki on hajonnut yhä enemmän koko elämäni ajan!
Kaikella on aikansa.
Meidän molempien loppu on rakennettu suunnitelmaani.
Jos se on sinulle liikaa, mikset pysy menneisyydessä?
Minulla on se kaikki täällä.
Koska he kuolivat.
Ei.
He ovat menneisyydessä.
He ovat poissa!
Olet niin varma,
vaikka et edes kestä katsoa sitä.
Pilasit elämäni!
Teet minusta vihollisen, jotta voit vihata minua.
Kun alat vihata, voit lakata ajattelemasta.
Näytä sitten,
miten he kuolivat.
Maanjäristys tuhosi kaupungin -
ja vapautti demoneja alamaailmasta.
Vanhempiesi kaltaiset kaupunkilaiset yrittivät taistella niitä vastaan,
mutta niitä oli liikaa.
Pidä silmät kiinni.
Kaikki kääntyy vielä parempaan.
Tiangong luopui silloin osasta kaupunkia säilyttääkseen kokonaisuuden.
Vanhempani pelastivat minut.
He päättivät uhrata itsensä.
Niin piti tapahtua.
Koska he saivat sen tapahtumaan.
Miten voit yhä uskoa niin?
Koska teen saman valinnan.
Lauta edustaa Chang'ania.
Me olemme sen keskellä.
Mitä sinä teet?
Sinä sanoisit,
että juuri sen, mitä pitikin.
Lopeta! Uhraisitko itsesi?
En voi voittaa, mutta voin valita, miten tämä päättyy.
Kaikesta näyttämästäni huolimatta -
uskot silti voivasi valita?
Pelaa kivesi.
Sitten -
minä luovutan.
Tämä oli -
hauska peli.
Mitä sinä teit?
Minä voitin.
Ei. Se ei ole mahdollista!
Mahdotonta.
Väistämätöntä.
Mutta mitä nyt tapahtuu?
Aivan niin.
Tulit haastamaan Tiangongin.
Niin.
Tekstitys: Antti Pakarinen
Luova tarkastaja Pirkka Valkama